Държавен вестник, бр. 3, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  3
катско възнаграждение, или общо сумата от 
1030,00 (хиляда и тридесет) лв. разноски по 
делото.
Решението подлежи на обжалване пред 
петчленен състав на Върховния администра-
тивен съд в 14-дневен срок от съобщаването 
му на страните.
При влизане в сила на решението да се 
осъществи процедурата по чл. 194 от АПК.
За председател:  
Мариника Чернева
36
РЕШЕНИЕ № 11823  
от 20 декември 2022 г.
по административно дело № 9825 от 2022 г.
Върховният административен съд на Ре-
публика България – петчленен състав – II 
колегия, в съдебно заседание на десети но-
ември две хиляди и двадесет и втора година 
в състав: председател: Сибила Симеонова, 
членове: Георги Георгиев, Севдалина Червен-
кова, Росен Василев, Славина Владова, при 
секретар Григоринка Любенова и с участието 
на прокурора Милена Беремска изслуша док-
ладваното от съдията Севдалина Червенкова 
по административно дело № 9825/2022 г.
Производството е по реда на чл. 208 и сл. 
АПК.
Образувано е по касационна жалба на ми-
нистъра на вътрешните работи чрез процесу-
ален представител Б. Пиперкова – служител 
с юридическа правоспособност, началник 
на отдел в дирекция „Правно-нормативна 
дейност“ в Министерството на вътрешните 
работи, против Решение № 7741 от 19 август 
2022 г., постановено по адм. д. № 11516/2021 г. 
по описа на Върховния административен съд, 
пето отделение, с което по жалба на физическо 
лице се отменя Наредбата за определяне на 
условията и реда за осигуряване на левовата 
равностойност на полагащата се безплатна 
храна на служителите на Министерството 
на вътрешните работи за извършване на 
дейности, свързани със специфичен характер 
на труда, и осигуряване на левовата равно­
стойност на ободряващи напитки на служи-
телите на Министерството на вътрешните 
работи, полагащи труд през нощта от 22,00 
до 6,00 ч. (загл. изм. – ДВ, бр. 69 от 2020 г., 
в сила от 4.08.2020 г.), издадена от министъра 
на вътрешните работи, обн., ДВ, бр. 62 от 
14.08.2015 г., в сила от 14.08.2015 г.; изм., бр. 21 
от 9.03.2018 г., в сила от 9.03.2018 г., бр. 77 от 
1.10.2019 г., в сила от 1.10.2019 г.; изм. и доп., 
бр. 69 от 4.08.2020 г., в сила от 4.08.2020 г. 
Касационният жалбоподател твърди, че при 
издаването на наредбата и при последващи-
те є изменения са спазени изискванията на 
чл. 28, ал. 2, т. 3 и 4 от ЗНА. В осигурените 
всяка година средства със Закона за дър-
жавния бюджет на Република България за 
разходване от МВР по перо „Персонал“ са 
включени всички разходи, необходими за 
осигуряването на служителите от система-
та на МВР, в това число и тези, необходи-
ми за обезпечаването на приложението на 
процесната наредба. Изискването на чл. 28, 
ал. 2, т. 4 ЗНА за посочване в мотивите към 
проекта на наредбата, съответно доклада, 
на очакваните резултати от прилагането на 
акта, включително финансовите, е поставено 
под условие – ако има такива, а не както е 
приел съдът в оспорваното решение, че та-
кива винаги следва да се посочат. Моли съда 
за отмяна на решението като неправилно.
Ответната страна – В. Алексиев, депози-
ра отговор, с който оспорва касационната 
жалба. С аргументи за законосъобразност и 
правилност на обжалваното решение моли за 
оставянето му в сила.
Прокурорът от Върховната административ-
на прокуратура дава заключение за неосно-
вателност на касационната жалба.
За да се произнесе, Върховният админи-
стративен съд, II колегия, петчленен състав, 
съобрази следното:
Касационната жалба е подадена в срока 
по чл. 211, ал. 1 от АПК от надлежна страна, 
срещу подлежащ на оспорване съдебен акт, 
поради което е процесуално допустима. Раз-
гледана по същество е неоснователна.
Производството пред Върховния админи-
стративен съд е образувано по жалба на В. 
Алексиев, държавен служител в СДВР, против 
Наредбата за определяне на условията и реда 
за осигуряване на левовата равностойност на 
полагащата се безплатна храна на служители-
те на Министерството на вътрешните работи 
за извършване на дейности, свързани със 
специфичен характер на труда, и осигуряване 
на левовата равностойност на ободряващи 
напитки на служителите на Министерството 
на вътрешните работи, полагащи труд през 
нощта от 22,00 до 6,00 ч. (загл. изм. – ДВ, 
бр. 69 от 2020 г., в сила от 4.08.2020 г.), из-
дадена от министъра на вътрешните рабо-
ти, обн., ДВ, бр. 62 от 14.08.2015 г., в сила 
от 14.08.2015 г.; изм., бр. 21 от 9.03.2018 г., 
в сила от 9.03.2018 г., бр. 77 от 1.10.2019 г., 
в сила от 1.10.2019 г.; изм. и доп., бр. 69 от 
4.08.2020 г., в сила от 4.08.2020 г., наричана 
по-долу „наредбата“.
За да достигне до извод за незаконосъо-
бразност на оспорената наредба и да я отмени 
в цялост, Върховният административен съд, 
състав на пето отделение, е приел, че при изда-
ването є са допуснати съществени нарушения 
на административнопроизводствените правила 
по чл. 26, ал. 2, т. 3 и 4 ЗНА – основание за 
отмяна по чл. 146, т. 3 във връзка с чл. 193, 
ал. 1 и чл. 196 АПК.